EkBass/fiwiki-20250220-pages-articles huggingface dataset:
Keskustarata

Keskustarata (ruots. Citybanan) on Tukholman paikallisjunaverkkoon kuuluva kuusi kilometriä pitkä rautatietunneli. Kaikki Tukholman paikallisjunat siirtyivät tunnelin avauduttua Tomtebodan ja Tukholman eteläisen aseman väliseltä, kapasiteettinsa äärirajoilla olleelta radalta uuteen kaksiraiteiseen tunneliin. Tämä aiemmin käytössä ollut maanpäällinen rata asetettiin kaukojunien käyttöön. Uudistus kaksinkertaisti raidekapasiteetin Tukholmassa. Rakennustyöt oli tarkoitus aloittaa jo 2006, mutta silloinen hallitus kyseenalaisti hankkeen mielekkyyden ja hanketta lykättiin. Rakentaminen aloitettiin 24. tammikuuta 2009, ja hanke valmistui puoli vuotta etuajassa heinäkuussa 2017. Tunneliradalla on kaksi uutta asemaa: Tukholman keskusta korvaa Tukholman keskusrautatieaseman ja Tukholman Odenplan Karlbergin aseman paikallisjunaliikenteessä. Odenplanin asemalla on mahdollista vaihtaa metron vihreään linjaan ja keskustan asemalla kaikkiin metrolinjoihin. Asemat ovat esteettömiä, korkeatasoisia, ja niillä on ensimmäistä kertaa Tukholman raideliikenteessä laituriovet. Hankkeella tavoitellaan ennen kaikkea paikallisjunaliikenteen heikoksi mielletyn täsmällisyyden ja aikatauluvarmuuden parantamista sekä metron vaihtomahdollisuuksien lisäämistä. Tämän lisäksi myös matka-aika rataosuudella nopeutuu muutamalla minuutilla, ja sekä Tukholman läpi kulkevaa paikallis- että kaukojunaliikennettä voidaan lisätä merkittävästi. Hanke on valmistuessaan Ruotsin historian suurin infrastruktuurihanke. Kun nykyinen rautatie ylittää Saltsjönin sillalla, Keskustarata kulkee mereen laskettua, paaluille asennettua putkea pitkin. == Lähteet == == Aiheesta muualla == Luokka:Paikallisjunaverkot Luokka:Tukholman liikenne Luokka:Ruotsin rataverkko
Kootut levyt osa 18 (Olavi Virta)

Kootut levyt osa 18 on vuonna 1995 julkaistu Olavi Virran kokoelmalevy, johon on koottu hänen levytyksiään vuosilta 1954–1955. ”Nukkumatti” on eri kappale kuin Virran aiemmin vuonna 1952 levyttämä samanniminen sävelmä.Hannu Nyberg: Olavi Virta hurmiosta turmioon, s. 430. Helsinki: Into Kustannus, 2015. ISBN 978-952-264-440-5. == Kappaleet == # # # # # # # # # # # # # # # # # # Luokka:Vuoden 1995 kokoelma-albumit Luokka:Olavi Virran albumit
Strutt’s Parkin roomalaislinnoitus

Strutt’s Parkin roomalaislinnake oli roomalaisten rakentama linnake Englannissa lähellä nykyistä Derbyn kaupunkia. Linnoitus tehtiin suojaamaan tärkeää joenylityspaikkaa, missä Icknield Street kulkee Derwentjoen poikki. Se rakennettiin noin vuonna 50 ja hylättiin kolmisenkymmentä vuotta myöhemmin, kun roomalaiset päättivät rakentaa joen toiselle puolelle Dervention linnoituksen.Pre-Flavian fort at Strutts Park Castra Tärkeän kulkuväylän, Icknield Streetin lisäksi roomalaiset rakensivat kaksi sivutietä, jotka ristesivät toisensa linnoituksen lähellä: The Long Lane kulki länteen kohti Chesteriä, ja yksinkertaisesti The Streetiksi kutsuttu tie poikki Peak Districtin aina Manchesteriin asti. Alueelta on löydetty 1920-luvulla ja 1940-luvulla rahoja, jotka ovat auttaneet linnoituksen ajoittamisessa.Strutts park roman fort] Pastscapes English Heritage Derbyn kaupunginmuseossa säilytetään paikalta löytyneitä rahoja Neron ja Claudiuksen ajoilta. 1970-luvulla tehdyissä kaivauksissa paljastui jäänteitä huolellisesti puretuista puurakenteista, mikä viittaisi siihen, että paikan hylkääminen on ollut suunnitelmallista eikä pakon sanelemaa. 1990-luvulla alueelta löytyi pengerryksiä, kivisiä perustuksia ja roomalaistyylisiä kivetyksiä. Paikan päälle on myöhemmin rakennettu asuntoalue, joten sen kaivauksia ei ole voitu jatkaa.The Strutt's Park Fort Littlechester, Derbyshire: Roman Fort, Romano- British Pottery Town. Roman Britain Roman Period An Archaeological Desk-Based Assessment for Proposed Development (s. 5 ja 21). Derby City Council == Lähteet == Luokka:Arkeologiset kohteet Derbyshiressä Luokka:Derbyn historia
Kootut levyt osa 19 (Olavi Virta)

Kootut levyt osa 19 on vuonna 1995 julkaistu Olavi Virran kokoelmalevy, johon on koottu hänen levytyksiään vuodelta 1955. == Kappaleet == # # # # # # # # # # # # # # # # # # Luokka:Vuoden 1995 kokoelma-albumit Luokka:Olavi Virran albumit
Ottavio Vitale

Ottavio Vitale RCJ (s. 5. helmikuuta 1959 Grottaglie) on Albaniassa toimiva, Italiasta kotoisin oleva roomalaiskatolinen piispa. Hänet vihki papiksi Benigno Luigi Papa 27. kesäkuuta 1992. Hänet nimitettiin Lezhën apostoliseksi hallitsijaksi 5. helmikuuta 2000 ja Lezhën hiippakunnan piispaksi 23. marraskuuta 2005. Piispaksi vihkiminen seurasi 6. tammikuuta 2006. Pääkonsekraattorina toimi Angelo Massafra, jota avustivat John Bulaitis ja Rrok Mirdita.Catholic-Hierarchy.org: Bishop Ottavio Vitale, R.C.J. == Lähteet == Luokka:Italialaiset piispat Luokka:Katoliset piispat Luokka:Vuonna 1959 syntyneet Luokka:Elävät henkilöt
Midnight in Paris

Midnight in Paris on Woody Allenin käsikirjoittama ja ohjaama romanttinen komedia ja fantasiaelokuva. Pääosissa ovat Owen Wilson, Rachel McAdams, Marion Cotillard, Kathy Bates, Adrien Brody, Carla Bruni ja Michael Sheen. Elokuvan ensi-ilta oli Cannesin elokuvajuhlilla ja sai ensi-iltansa Yhdysvalloissa toukokuussa 2011. Elokuva voitti parhaan alkuperäisen käsikirjoituksen Oscarin ja parhaan käsikirjoituksen Golden Globen ja oli ehdolla kolmessa Oscar- palkintokategoriassa (elokuva, ohjaus ja lavastus). Helmikuussa 2012 Hollywoodin käsikirjoittajien liitto palkitsi elokuvan parhaan alkuperäiskäsikirjoituksen palkinnolla. ==Juoni== Kirjailijanuraansa nihkeästi aloitteleva, Hollywoodissa käsikirjoittajana menestynyt nuori Gil Pender (Wilson) on kihlattunsa Inezin (McAdams) kanssa Pariisissa, muttei pidä tämän sikäläisistä ystävistä eikä matkalla mukana olevista Inezin upporikkaista ja konservatiivisista vanhemmista. Hän hyvästelee ystäväseurueen kesken illanvieton ja sanoo kävelevänsä takaisin hotelliinsa. Äkkiä hän huomaakin olevansa 1920-luvun Pariisissa ja tapaavansa sen ajan kulttuurikuuluisuuksia ja omia kirjallisia esikuviaan kuten Ernest Hemingwayn, F. Scott Fitzgeraldin ja Cole Porterin. Aamun sarastuksessa Gilin kokemukset vaihtuvat kuitenkin taas nykyaikaan. Sama toistuu useana yönä. Hän rakastuu Picasson hylkäämään nuoreen naiseen Adrianaan (Cotillard), joka haikailee 1920-luvulla Pariisin 1890-luvun ”kulta-aikaan”. Gil saa kannustavaa kritiikkiä teksteistään Gertrude Steinilta ja oppii vähitellen olemaan haikailematta menneisyyteen ja ottamaan vakavammin oman kirjailijankutsumuksensa. Elokuvan lopussa hän jättää Inezin, päättää jäädä Pariisiin ja kohtaa uuden rakkauden nykyajassa.Woody kumartaa Pariisille, Helsingin Sanomat 25.8.2011. Viitattu 6.1.2017. (Maksumuuri)Salonen, Aino: Midnight in Paris, arvostelu, Film-O-Holic.com 26.8.2011. Viitattu 6.1.2017. == Näyttelijät == ==Arvioita== Nyt-liitteen viisi kriitikkoa antoivat elokuvalle pistekeskiarvon 3,2. Helsingin Sanomissa elokuvaa kuvattiin viehättäväksi mutta yhdentekeväksi, kun taas Film-O- Holic.com-elokuvasivuston Aino Salosen mielestä Midnight in Paris nousee Allenin kahden muun Eurooppaan sijoittuvan myöhäiselokuvan, Match Pointin (2005) ja Vicky Cristina Barcelonan (2008) tasolle. ==Lähteet== == Aiheesta muualla == * * === Arvostelut === * Luokka:Vuoden 2011 espanjalaiset elokuvat Luokka:Vuoden 2011 yhdysvaltalaiset elokuvat Luokka:Woody Allenin ohjaamat elokuvat Luokka:Woody Allenin käsikirjoittamat elokuvat Luokka:Romanttiset komediat Luokka:Elokuvat aikamatkustuksesta Luokka:Parhaan alkuperäisen käsikirjoituksen Oscar-palkinnon saaneet elokuvat Luokka:Golden Globe -palkitut elokuvat Luokka:Elokuvat elokuvanteosta
Crescendo

Crescendo voi tarkoittaa ainakin seuraavia: *crescendo, musiikkitermi, joka tarkoittaa 'voimistuen' (katso Dynamiikka (musiikki)) *Crescendo, Helsingissä sijaitsevan Vuoden 1918 kansalaissodan uhrien muistomerkin toinen nimi *crescendo, käsikirjoittamiseen liittyvä termi, joka tarkoittaa sitä, että päähenkilön kohtaamat konfliktit ja esteet kasvavat mittasuhteiltaan elokuvan edetessä. ==Lähteet==
Varšavjanka (1831)

Varšavjanka (, ) tai Varsovan laulu on puolalaisen Karol Kurpińskin vuonna 1831 säveltämä, ranskalaisen Casimir François Delavignen sanoittama ja Karol Sienkiewiczin puolaksi kääntämä kapinalaulu, jossa sympatisoidaan Puolan vuoden 1830–1831 Marraskuun kansannousua. ==Aiheesta muualla== *Warszawianka 1831 Luokka:Kapinasävelmät Luokka:1830-luvun musiikkiteokset Luokka:Puolan musiikki Luokka:Varsovan historia Luokka:Puolalaiset isänmaalliset laulut
Varsovan laulu (täsmennyssivu)

Varsovan laulu voi tarkoittaa ainakin seuraavia: *Varsovan laulu, vuonna 1953 valmistunut suomalainen elokuva *Varšavjanka eli Varsovan laulu, vuonna 1831 kirjoitettu puolalainen vallankumouslaulu *Varšavjanka eli Varsovan laulu, vuonna 1883 kirjoitettu puolalainen vallankumouslaulu *Varsovan laulu, Suomessa kieltolain aikana käytetty pirtun lempinimi
Kesäloma Miamissa

Kesäloma Miamissa () on vuonna 1941 ensi-iltansa saanut yhdysvaltalainen Technicolor-menetelmällä tehty romanttinen musikaali-/komediaelokuva. Elokuvan ohjasi Walter Lang ja sen pääosissa ovat Don Ameche, Betty Grable ja Robert Cummings. Grable (Kathryn ”Kay” Latimer) ja Landis (Barbara Latimer) näyttelevät kahta texaslaista tyttöä, jotka matkustavat Floridaan rikkaiden aviomiesten perässä.https://www.allmovie.com/movie/moon-over-miami-v33255 Kesäloma Miamissa perustuu Stephen Powysin Three Blind Mice -näytelmään, josta käsikirjoituksen laativat George Seaton, Lynn Starling, Vincent Lawrence ja Brown Holmes. Alkuperäinen näytelmä avattiin Lontoossa 26. huhtikuuta vuonna 1938. Kesäloma Miamissa sai ensi-iltansa kotimaassaan 18. kesäkuuta vuonna 1941 Miamissa sekä koko maassa 4. heinäkuuta. Suomessa elokuva ilmestyi elokuvateattereihin 4. huhtikuuta vuonna 1943. 20th Century Fox tuotti elokuvan. ==Näyttelijät== ==Trivia== Betty Grablen tanssipartneri "Kindergarten Conga" -musiikkinumerossa oli koreografi Hermes Pan, joka myös kehitti muut tanssinumerot tähän elokuvaan. Virginia Gilmore, Gene Tierney ja Arline Judge olivat alkuperäisiä Kesäloma Miamissa näyttelijäkaartin harkintanäyttelijöitä. Myös John Paynea ja Dana Andrewsia harkittiin miespääosiin. ==Lähteet== ==Aiheesta muualla== * * * Luokka:Yhdysvaltalaiset romanttiset komediat Luokka:Yhdysvaltalaiset elokuvamusikaalit Luokka:Vuoden 1941 yhdysvaltalaiset elokuvat Luokka:Walter Langin ohjaamat elokuvat
D’Ewes Coke

D’Ewes Coke (1747–1811) oli englantilainen pappi, joka omisti hiilikaivoksia ja lahjoitti omaisuuttaan hyväntekeväisyyteen. Coke syntyi vuonna 1747 Mansfield Woodhousen kylässä Nottinghamshiressä. Hänen perheensä omisti hiilikaivoksia Pinxtonissa Derbyshiren itärajalla. Hänen isänsä kuoli pojan ollessa kaksitoistavuotias. Coke kävi koulua Reptonissa ja opiskeli sen jälkeen Cambridgen yliopistossa. Hän liittyi anglikaanisen kirkon papistoon vuonna 1770, jolloin hänet siunattiin diakoniksi.Admissions to the college of St. John the Evangelist in the University of Cambridge Google Books Pappisvihkimyksen hän sai vuonna 1771, ja hän toimi kappalaisena Pinxtonissa ja South Normantonissa neljänkymmenen vuoden ajan.Short history of South Normanton Pinxton and South Normanton Local History Society Coke meni naimisiin Hannah Heywoodin kanssa ja sai kolme poikaa. Perhe sai Coken suvun tiluksia Pinxtonista perinnöksi vuonna 1780. Vuonna 1782 he saivat vaimon puolelta perinnöksi Brookhill Hallin kartanon. Kuuluisa taiteilija Joseph Wright maalasi sen puistossa kolmoismuotokuvan pariskunnasta ja miehen kansanedustaja-serkusta samana vuonna. Työ on Derbyn kaupunginmuseossa.The Rev D'Ewes Coke, his wife and a relative Derby Museum Maalauksen henkilöiden mielenkiinto keskittyy paperiarkkiin, jossa saattaa olla uusi puutarhasuunnitelma tai vaimon maisemapiirustuksia – taiteilijan muistiinpanot sommitelman perusteluista eivät ole säilyneet.The landscape and the figure Royal Academy of Arts Nuorin Coken pojista, John, perusti Pinxtonin posliinitehtaan yhdessä William Billingsleyn kanssa.brookhill Hall Teapot Ceramics tresure Derby Museum Coke jätti testamentissaan varoja oppikirjojen hankkimiseen Pinxtonin koululaisille. == Lähteet == Luokka:Brittiläiset papit Luokka:Vuonna 1747 syntyneet Luokka:Vuonna 1811 kuolleet
Taistojen tiellä

Taistojen tiellä (Eespäin, eespäin, tiellä taistojen...) on yksi tunnetuimmista suomalaisista työväenlauluista. Se on peräisin 1920-luvulta. Kappaleen sävel on Hannes Konnon alun perin Jää hyvästi isänmaa -nimiseen suojeluskuntamarssiin 1920-luvulla säveltämä.Gronow 1973, s. 61Lindfors Ludvig Kosonen sepitti säveleen vuosikymmenen puolivälissä Nuorten työläisten lippulaulun Sörnäisten nuoriso-osaston lippulauluksi. Knut Kangas laati tähän vuorostaan vuonna 1929 uudet sanat, jolloin nykyinen Taistojen tiellä syntyi.Gronow 1973, s. 61Lindfors Kappale jäi 1930-luvulla unohduksiin, mutta kohosi sotien jälkeen yhdeksi suosituimmista suomalaisista työväenlauluista, erityisesti työväentapahtumien yhteislauluna. ==Lähteet== *Pekka Gronow: Laulukirja: Työväenlauluja kahdeksalta vuosikymmeneltä, s. 61. Tammi, Helsinki 1973. *Jukka Lindfors: Taistojen tiellä Ylen Elävä arkisto. Viitattu 24.8.2011. ===Viitteet=== ==Aiheesta muualla== *Taistojen tiellä Kalle Holmbergin laulamana (1972) Ylen Elävä arkisto. *Taistojen tiellä -kappaleen levytykset Suomen ääntearkiston tietokanta 1901–1999. Viitattu 24.8.2011. Luokka:Suomalaiset työväenlaulut
Havoc

Kejuan Muchita (s. 21. toukokuuta 1974), taiteilijanimeltään Havoc, on yhdysvaltalainen rap-artisti ja tuottaja sekä Mobb Deep -rapduon toinen jäsen. Hän on kotoisin pahamaineiselta New Yorkin Queensbridgen asuntoalueelta. ==Diskografia== ===Albumit=== *2007: The Kush *2009: Hidden Files ===Mixtapet=== *2007: The One And Only *2009: From Now On The Mixtape ===Mobb Deep=== *Juvenile Hell (1993) *The Infamous (1995) *Hell on Earth (1996) *Murda Muzik (1999) *Infamy (2001) *Amerikaz Nightmare (2004) *Blood Money (2006) ===Singlet=== *2007: "I'm the Boss" *2009: "Watch Me" *2009: "Heart of the Grind" == Lähteet == == Aiheesta muualla == * September 2007 Interview * "Havoc Sits Down with Ei8ht" Interview with Hip Hop Lives Online - HHLO.net Luokka:Yhdysvaltalaiset hip hop -artistit Luokka:Vuonna 1974 syntyneet Luokka:Elävät henkilöt Luokka:Afroamerikkalaiset
Zela

Zela voi viitata seuraaviin: * Zela, antiikin aikainen kaupunki Pontoksessa ** Zile, nykyinen kaupunki Turkissa ** Zelan taistelu, jossa Julius Caesar voitti pontoslaiset * Zela, perhossuku * Vaçe Zela (1939–2014), albanialainen laulaja
Pjetër Budi

Pjetër Budi (, 1566 – joulukuu 1622) oli Sapën hiippakunnan katolinen piispa ja kirjailija. Hän on merkittävä hahmo Albanian kulttuurihistoriassa. Hän julkaisi neljä, aikanaan harvinaislaatuista albaniankielistä uskonnollista kirjaa. Hän oli lisäksi ensimmäinen huomattavan määrän runoutta julkaissut albanialainen. Budi ansioitui myös osallistumalla kansan vastarintaan ottomaanimiehitystä vastaan.Albanianhistory.net: Arshi Pipa: Communism and Albanian Writers Hänet nimitettiin Sapën piispaksi 21. heinäkuuta 1621 ja konsekroitiin 22. elokuuta. Pääkonsekraattorina toimi Ottavio Bandini, jota avustivat Luca Alemanni ja Giovanni Antonio Santorio.Catholic-Hierarchy.org: Bishop Pietro Budi Piispan mukaan nimetty Pjetër Budin katu sijaitsee Albanian pääkaupungissa Tiranassa. == Lähteet == Luokka:Albanialaiset katoliset piispat Luokka:Albanialaiset kirjailijat Luokka:Albanialaiset runoilijat Luokka:Vuonna 1566 syntyneet Luokka:Vuonna 1622 kuolleet
Derbyn raviradan roomalaisrauniot

Derbyn raviradan roomalaisrauniot on kolmas Derbyn kaupungin liepeillä oleva roomalaisaikainen muinaisjäänne Strutt’s Parkin roomalaislinnoituksen ja Dervention linnoituksen lisäksi. Raviradan asutus on ollut vicus eli pieni kylä, jossa oli Dervention linnoitukseen liittyvää siviiliasutusta. Se sijaitsee noin 600 metrin päässä linnoituksesta. Paikalla on tehty arkeologisia kaivauksia vuosina 1968–1974.Roman vicus and Cemetery Derby city council Nykyisen Derbyn raviradan alta on löydetty hautakammioita, pajoja ja harvinainen uurnaholvi, joka on ollut derventiolaisten käytössä. Derventiosta Sawleyyn kulkenut roomalaistie kulki nykyisen raviratapuiston poikki. Pajoissa on tehty roomalaistyyppistä lasitettua keramiikkaa ja taottu rautaa, mahdollisesti muitakin metalleja. Pajoja on käytetty aktiivisimmin vain muutaman vuosikymmenen ajan 100-luvun alussa. Keramiikantuuotannon hiipuessa metallinvalmistus nousi alueen merkittävimmäksi toiminnaksi, ja se jatkui 300-luvun puoliväliin. Alueelta löydetyt haudat liittyvät tähän vaiheeseen. Roomalaistien varrella on viisi mausoleumia. Niiden yhteydessä on myös avoin hautausmaa. Pohjoisempana on muurien suojaama hautausmaa-alue, jossa on jälkiä sekä poltto- että arkkuhautauksista. == Lähteet == Luokka:Arkeologiset kohteet Derbyshiressä Luokka:Derbyn historia
Sevillan metron linja 1

Linja 1 () on Sevillan metron ensimmäinen ja toistaiseksi ainoa käytössä oleva linja. Se yhdistää Sevillan kaupungin ympäröiviin Mairena del Aljarafen ja San Juan de Aznalfarachen kuntiin sekä Dos Hermanasin Montequinton kaupunginosaan. Linja on otettu käyttöön 2. huhtikuuta 2009. ==Toiminta== Linjan 1 varrella on 21 asemaa, jotka on jaettu kolmeen eri maksualueeseen. Junia kulkee arkisin ruuhka-aikoina 4-5 minuutin vuorovälein, muulloin vuoroväli on pääosin 6-7 minuutin luokkaa. Arkisin liikenne alkaa kello 6.30 ja viikonloppuisin tuntia myöhemmin. Liikenne loppuu kello 23 perjantai- ja lauantai-iltoja lukuun ottamatta, jolloin metro liikennöi kello kahteen asti yöllä. ==Asemat== Taulukossa on esitetty linjan 1 asemat lännestä itään sekä nykyiset ja suunnitteilla tai rakenteilla olevat raideliikenteen vaihtoyhteydet asemilta. Nimi Kuva Paikkakunta Avattu Tyyppi Muuta Ciudad Expo Mairena del Aljarafe 2. huhtikuuta 2009 pinta-asema pääteasema Cavaleri Mairena del Aljarafe 2. huhtikuuta 2009 tunneliasema San Juan Alto 50px San Juan de Aznalfarache 2. huhtikuuta 2009 pinta-asema San Juan Bajo San Juan de Aznalfarache 2. huhtikuuta 2009 silta-asema Blas Infante Sevilla 2. huhtikuuta 2009 tunneliasema Parque de los Príncipes 50px Sevilla 2. huhtikuuta 2009 tunneliasema Linja 4 (suunnitteilla) Plaza de Cuba Sevilla 2. huhtikuuta 2009 tunneliasema Puerta Jerez 50px Sevilla 23. syyskuuta 2009 tunneliasema link=Metrocentro Metrocentro Prado de San Sebastián Sevilla 2. huhtikuuta 2009 tunneliasema link=Metrocentro Metrocentro Linja 3 (suunnitteilla) San Bernardo Sevilla 2. huhtikuuta 2009 tunneliasema link=Metrocentro Metrocentro Nervión Sevilla 2. huhtikuuta 2009 tunneliasema Gran Plaza 50px Sevilla 2. huhtikuuta 2009 tunneliasema 1º de Mayo 50px Sevilla 2. huhtikuuta 2009 tunneliasema Linja 4 (suunnitteilla) Amate 50px Sevilla 2. huhtikuuta 2009 tunneliasema La Plata 50px Sevilla 2. huhtikuuta 2009 tunneliasema Cocheras Sevilla 2. huhtikuuta 2009 tunneliasema Pablo de Olavide Sevilla 2. huhtikuuta 2009 silta-asema TM Alcalá (rakenteilla) Condequinto Dos Hermanas 2. huhtikuuta 2009 pinta-asema Montequinto Dos Hermanas 23. marraskuuta 2009 tunneliasema Europa Dos Hermanas 23. marraskuuta 2009 tunneliasema Olivar de Quintos Dos Hermanas 23. marraskuuta 2009 pinta- asema pääteasema TM Dos Hermanas (suunnitteilla) ==Aiheesta muualla== Luokka:Sevillan metro
Sevillan lentoasema

Sevillan lentoasema () on lentoasema kymmenen kilometrin päässä Sevillan kaupungista Espanjassa. Asema on Andalusian alueen toiseksi vilkkain Málagan lentoaseman jälkeen. Vuonna 2010 matkustajia oli 4 224 718\. Sevillan lentoasema on useiden halpalentoyhtiöiden, kuten Ryanairin, Vueling Airlinesin ja easyJetin käytössä. Asemalla on yksi kiitotie ja yksi terminaalirakennus. ==Lähteet== ==Aiheesta muualla== *Sevillan lentoasema Aenan sivuilla Luokka:Espanjan lentoasemat Luokka:Sevillan liikenne
Vitebskin rautatieasema (Pietari)

Vitebskin rautatieasema () on Pietarin kaupungin ydinkeskustan eteläosassa sijaitseva kauko- ja lähiliikenteen rautatieasema. == Liikenne == Vitebskin asema on Venäjän rautateiden Pietarista etelään ja lounaaseen suuntautuvan henkilöjunaliikenteen pääteasema. Täältä liikennöidään mm. Pihkovaan, Venäjän eteläosiin ja Kaliningradin alueelle sekä kansainvälisillä reiteillä Latviaan, Liettuaan, Valko-Venäjälle, Ukrainaan ja Keski-Euroopan maihin. Kaukojunien ohella Vitebskin asemalta lähtee lähiliikenteen junia Pietarin eteläisiin kaupunkeihin kuten Puškiniin ja Pavlovskiin, sekä Novgorodiin. == Sijainti ja yhteydet == Vitebskin asema sijaitsee Pietarin Baltian aseman (liikenne Tallinnan suuntaan) ja Moskovan aseman puolivälissä, noin 2 km:n päässä molemmista. Pietarin metrolinjan 1 asema Puškinskaja on aseman vieressä. Tämän metroaseman koillispuolella sijaitsee myös linja 5:n metroasema Zvenigorodskaja. Aseman editse kulkevaa valtatietä liikennöivät johdinautolinjat 3, 8, 15 ja 17 sekä raitiovaunu 16. Aseman edustalla on myös linjataksien K258 ja K338 päätepysäkki. == Lähteet == == Aiheesta muualla == * Tietoa asemasta (vokzalinfo.ru) * Vitsebskin aseman kaukojunavuoroja (yandex.ru) * Vitsebskin aseman lähijunavuoroja (yandex.ru) * Lähijunia Vitsbskin asemalta (electrichki.spb.ru)* Venäjän rautateiden matkustajaliikenteen sivut, sis. aikatauluhaku (rzd.ru) * Aikatauluhaku Pietarin Vitsbskin asemalle (poezda.net) * Pietaria ympäröivän alueen rataverkon kartta ja kattava interaktiivinen kuvagalleria rataosuuksia klikkaamalla (railwayz.info) * Valokuvia asemasta (enlight.ru) Luokka:Pietarin rautatieasemat
MeeK

MeeK eli Stephane-Franck Pascal (s. 16. helmikuuta 1971 Montmorency, Ranska) on brittiläis-ranskalainen indie pop -genren lauluntekijä, kitaristi, pianisti, sovittaja ja tuottaja. Hän laulaa niin englanniksi kuin ranskaksi ja hän on yksi ensimmäisistä eurooppalaisista artisteista, joka jo kauan ennen sosiaalisen median alustoja käytti internetiä markkinoidakseen omaa musiikkiaan tavallisille kuuntelijoille ja faneille.MeeK on CLUAS Review « MeeK Margaret et ses Bijoux » on PopNews Chronique « MeeK Margaret et ses Bijoux » on Le Guide Gay Hänen ensimmäinen albuminsa Psychotique julkaistiin vuonna 2002 ja oli erittäin onnistunut Internetin ansiosta. Review « MeeK Psychotique » on PopNews Hänen toista albumiaan Margaret et ses Bijoux myytiin hyvin vuonna 2004 ja se oli jo ns. "käsitealbumi". Review « MeeK Margaret et ses Bijoux » sur PopNews Review « MeeK Margaret et ses Bijoux » on SucrePop Review « MeeK Margaret et ses Bijoux » on Le Guide Gay Samana vuonna 2004 MeeK : in japanilainen levy-yhtiö vei hänen tribuuttialbuminsa Sleeping With Big Ben myyntiin Japanin markkinoille. MeeK on Minf Records Japan Albumi on siinä mielessä erikoinen, koska MeeK päätti laulaa 12 Beatlesin kappaletta uudenlaisessa akustisessa järjestyksessä ja albumista tuli kansainvälinen jättimenestys Beatles-fanien keskuudessa. Vuonna 2008 MeeK julkaisi kolmannen albuminsa nimeltään Sortie de secours, joka sisältää hitin "Six Feet Under".Video MeeK Six Feet Under on YouTube MeeK:in musiikki on hyvin melodista ja usein hänen sointunsa syntyvät päällekkäisten lauluosuuksien harmonioista. Hänen sanoituksensa sisältää niin surrealistista, ironista, kaksimielistä kuin vääristynyttäkin kuvakieltä. Todellinen The Meek -soundi on ehta seos akustisia instrumentteja sekä hienostuneita laulullisia sovituksia ja kaikki tämä on kuorrutettu korkealla, herkullisella ja melkein lapsenomaisella äänellä. Jotkut sanovat, että hänestä on tullut eräänlainen "kulttiartisti" vuosien myötä hänen arvoituksellisen persoonansa vuoksi. Vidéo Calogéro parle de MeeK Hänen albumeitaan on ylistetty fanisivuilla internetissä ympäri maailman.MeeK en concert ==Diskografia== * Psychotique, 2002 * Sleeping with Big Ben, 2003 * Margaret et ses bijoux, 2004 * Sortie de secours,2008 * Archives 97/07, 2011 * Aristocracy, 2015 ===Musiikkivideot=== * Six Feet Under (Ohjaaja : Emmanuel Bajolle) * Le Gange Illuminé (Ohjaaja : Arthur Shelton) * Elle Est Tellement Vieille Que Tous Ses Amis Sont Morts (Ohjaaja : SFMP) * Evaporée Charlotte Morphinique (Ohjaaja : Saïd Boukrouna) * Le Papillon Junkie (Ohjaaja : SFMP) * Psychotique (Ohjaaja : SFMP) * Big Fish (Big Boat) (Ohjaaja : Anthony Pascal) ==Lähteet== ==Aiheesta muualla== * * MeeK YouTube-sivustolla Luokka:Ranskalaiset muusikot Luokka:Vuonna 1971 syntyneet Luokka:Elävät henkilöt
Innovatiivisuus

Innovatiivisuus on luovuuden ja keksimisen lähikäsiteSiltala, R. 2010. Innovatiivisuus ja yhteistoiminnallinen oppiminen liike-elämässä ja opetuksessa. Turku: Turun yliopistoSuomala, J. et al. 2005. Liiketalousinnovaation keksiminen on myös kognitiivinen prosessi. Aikuiskasvatus 25 (3), sivut 180–190.. Innovatiivisuudella voidaan tarkoittaa ominaisuutta, joka on kykyä ja halua luoda ja ottaa käyttöön innovaatioita eli tietynlaista uudistus- ja uudistumisvalmiutta. Innovatiivisuus voi ilmetä esimerkiksi yksittäisissä ihmisissä, yrityksissä tai alueissa. Lisäksi toimintaa itsessään voidaan kuvailla innovatiiviseksi. Rajatummin määriteltynä innovatiivisuutta on yksinkertaisesti kyky luoda innovaatioita, laajemmin tulkittuna innovatiivisuus on avoimuutta uusia ideoita ja uudistuksia kohtaanSuutari, T. & Heiskanen, U. 2007. Innovatiivisuus yhteisöjen paikallisessa kehittämisessä. Raportteja 23. Helsinki: Helsingin yliopisto.Alves, J. et al. 2007. Creativity and Innovation through Multidiscplinary and Multisectoral Cooperation. Creativity and Innovation Management, 16(1), sivut 27–34. Yleisesti todetaan, että innovatiivisuutta tarvitaan paitsi liiketoiminnassa, myös koko yhteiskunnassa, jotta kiihtyvässä kasvutahdissa on mahdollista pärjätäPiva, M. & Vivarelli, M. 2007. Is Demand- pulled Innovation Equally Important in Different Groups of Firms? Cambridge Journal of Economics 31(5), 691-710.. Yhteiskunnallisella tasolla innovatiivisuuteen liittyy kaksi ulottuvuutta: (1) kyky luoda kehittämisen ja tutkimuksen avulla uutta osaamista ja uutta tietoa ja (2) kyky luoda uudenlaista liiketoimintaa. ==Innovatiivisuuden osatekijät== Innovatiivisuuden voidaan katsoa olevan luovuutta, johon liittyy käytäntöönsaattamispyrkimys. Esimerkiksi innovatiivisuudesta väitelleen Reijo Siltalan mukaan innovatiivuus on monipuolista oppimista edellyttävää (1) luovuutta, jolla on prosessiin tai tapahtumaan liittyviä (2) positiivisia vaikutuksia (3) käytännössä. ==Innovatiiviseksi työyhteisöksi kehittyminen== Robert D. Behnin mukaan innovatiiviseksi työyhteisöksi voi tietoisesti pyrkiä kehittymään.Behn, R. D. 1995. Creating an innovative organization: Ten hints for involving front-line workers. State and Local Governmetn Review 27 (3), 221-234. Tärkeää tällöin on kymmenen perusperiaatetta: # Vastaa välittömästi pyyntöihin työolosuhteiden parantamisesta # Salli virheitä # Luo tietty päämäärä ja tapa arvioida suorituksia # Laajenna työnkuvia # Siirrä ihmisiä eri tehtäviin # Palkitse ryhmiä, älä yksittäisiä henkilöitä # Tee hierarkia niin mahdollisimman vähäiseksi # Hajota toiminnallisia yksiköitä # Anna jokaiselle kaikki työssä tarvittava tieto # Tuo esiin ja kerro toimivista innovaatioista ==Lähteet== == Aiheesta muualla == * Innovaatio Tieteen termipankki * Innovatiivisuus ja yhteistoiminnallinen oppiminen liike-elämässä ja opetuksessa. * Kasvun pelivara. Innovatiivisuus, motivaatio ja jaksaminen markkinointiviestintäyrityksissä. * Innovaatioiden lähteillä. * Opetuksen innovaatiot ja innovatiivisuus opetuksessa. Työ- ja elinkeinoministeriön julkaisu * Työelämän innovatiivinen kehittäminen. Työpoliittinen aikakauskirja Luokka:Hyveet
Margit Ekman

Margit Linnea Ekman (25. helmikuuta 1919 Helsinki – 19. elokuuta 2011 Helsinki) oli suomalainen valokuvaaja, joka yhdessä Eila Marjalan kanssa perusti legendaariseksi luonnehditun muotokuvastudion Kuvasiskot, joka toi värikuvauksen muotokuviin ja nosti valokuvan maalattujen muotokuvien rinnalle.Anu Uimonen, Kekkosen hovikuvaajalla oli näkemys. (muistokirjoitus), Helsingin Sanomat 25.8.2011, s. C 7. Marjala ja Ekman tutustuivat nuorina Pelastusarmeijassa. Ekman auttoi alkuun Marjalaa tämän kuvaamon raha-asioiden hoidossa, mutta innostui itsekin valokuvaamisesta. He perustivat 1946 Kuvasiskot-studion Lahdessa, josta se siirtyi Helsinkiin. Studion vakioasiakkaisiin kuului suomalaisen politiikan ja taiteen huippuja, ja se oli Urho Kekkosen hovikuvaaja. Marjalan kuoltua Ekman jatkoi työtä vuoteen 1995. Studio palkittiin useilla merkittävillä palkinnoilla. Studion negatiivit ja valikoima kuvia on lahjoitettu Suomen valokuvataiteen museoon. ==Palkinnot ja tunnustukset== * European Master of Photography 1974 * kutsu kalifornialaiseen valokuvauksen Hall of Fame -kokoelmaan 1977 ==Lähteet== Luokka:Suomalaiset valokuvaajat Luokka:Vuonna 1919 syntyneet Luokka:Vuonna 2011 kuolleet
Vankila (elokuva)

Vankila (eng. Prison) on Renny Harlinin ohjaama vuonna 1988 ensi-iltansa saanut kauhuelokuva. Elokuvan pääosissa nähdään Viggo Mortensen, Chelsea Field, Lane Smith ja Lincoln Kilpatrick. Elokuva ei menestynyt taloudellisesti. == Arvioita == Video-oppaassa vuodelta 1994 Asko Alanen kutsuu elokuvaa paitsi Renny Harlinin ”käyntikortiksi Hollywoodiin”, myös komeasti tehostetuksi ja vauhditetuksi kuvaukseksi vankilaelämästä. Hän antaa sille kolme tähteä viidestä, mikä vastaa sanallista arviota ”hyvä”. VideoHound’s Golden Movie Retriever antaa vain puolitoista tähteä neljästä.Prison, VideoHound’s Golden Movie Retriever. Gale, 2008. Haettu 14.11.2016 palvelusta HighBeam Research (vaatii tilauksen). == Lähteet == ==Aiheesta muualla== * * * Luokka:Yhdysvaltalaiset kauhuelokuvat Luokka:Vuoden 1988 yhdysvaltalaiset elokuvat Luokka:Renny Harlinin ohjaamat elokuvat Luokka:Vankilaelokuvat
197 Arete

197 Arete on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi, jonka löysi J. Palisa vuonna 1879. Pikkuplaneetta sai nimensä kreikkalaisen mytologian Areten mukaan. Areten läpimitta on vain noin 29 kilometriä, joten se on aika pieni. Se kuitenkin heijastaa hyvin valoa ja on siksi melko kirkas. Se kuuluu spektrityyppiin S ja sen albedo on noin 0,442. Areten pyörähdysaika eli vuorokauden pituus sen pinnalla on noin 6,61 tuntia. Joka 18. vuosi Arete tulee 0,04 astronomisen yksikön päähän Vestasta. Täten Areten radan muutoksista on voitu määrittää Vestan massa. ==Lähteet== *JPL Small-Body Database Browser: 197 Arete * *Mass of Vesta *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Naisreportteri rakastuu

Naisreportteri rakastuu (Christmas in Connecticut) on vuonna 1945 valmistunut jouluelokuva. Elokuvan ohjasi Peter Godfrey. Elokuvan pääosissa nähdään muun muassa Barbara Stanwyck, Dennis Morgan, ja Sydney Greenstreet. Elokuvan tuotti Warner Bros. Elokuvasta tehtiin Arnold Schwarzeneggerin ohjaama uusintaversio vuonna 1992. == Aiheesta muualla == * * * Luokka:Vuoden 1945 yhdysvaltalaiset elokuvat Luokka:Jouluelokuvat Luokka:Yhdysvaltalaiset romanttiset komediat
580 Selene

580 Selene on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Max Wolf vuonna 1905. Pikkuplaneetta sai nimensä kreikkalaisen mytologian Kuun jumalatar Selenen mukaan. Ennen nimeämistään tämä asteroidi tunnettiin tunnuksella 1905 SE, mikä on saattanut vaikuttaa sen lopullisen nimen valintaan. Selene on noin 46 kilometrin läpimittainen ja se kiertää Aurinkoa päävyöhykkeen ulko-osissa, etäisyydellä 3,23 astronomista yksikköä. Selenen pyörähdysaika eli vuorokauden pituus sen pinnalla on noin 9,47 tuntia. ==Lähteet== *JPL Small-Body Database Browser: 580 Selene (1905 SE) * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Sancho III Suuri

Sancho III Suuri (985 – 18. lokakuuta 1035) oli Navarran eli Pamplonan kuningas isänsä Garcia II:n jälkeen vuosina 1000–1035.O’Callaghan, s. 679. Hän yhdisti Pohjois-Espanjan kristityt valtiot Barcelonaa lukuun ottamatta,Tietosanakirja, palsta 840.Lindeqvist, s. 380. mutta vesitti lopulta työnsä ja pirstoi alueen uudelleen jakamalla valtakuntansa poikiensa kesken.Petersen, s. 263. ==Kastilian valtaus== Leónin kuninkaaksi nousi vuonna 999 alaikäinen Alfonso V. Holhoojahallituksen johdossa oli hänen enonsa, Kastilian kreivi Sancho García, joka käytti tilaisuutta hyväkseen kasvattamalla omaa aluettaan valtaamalla Cea- ja Pisuergajokien välisen alueen.O’Callaghan, s. 134. Vuonna 1017 Kastilian kreivikunnan asemassa tapahtui suuria muutoksia: kreivi Sancho García kuoli ja valtaan nousi alaikäinen García Sánchez (1017–1029) ja toisaalla täysi-ikäinen Leonin kuningas Alfonso V julistautui keisariksi, eli alueen johtavaksi hallitsijaksi. Tämä tilanne antoi Navarran Sancho III:lle mahdollisuuden esiintyä nuoren kreivin tukena ja turvana, mikä tyydytti myös Kastilian aatelisia. Vuonna 1028 poliittinen tilanne muuttui jälleen: Alfonso V:tä seurasi kuninkaana hänen yhdeksänvuotias poikansa Bermudo III (1028–1037) ja täysi-ikäiseksi tullut Kastilian kreivi García Sánchez ryhtyi hankkiutumaan eroon suojelijansa Navarran Sancho III:n vaikutusvallasta ja lähentyi nyt puolestaan Leónin kuningasta. Kreivi sopi naivansa Bermudo III:n sisaren Sanchan ja antavansa myötäjäisinä takaisin 1017 menettämänsä alueet Cea- ja Pisuergajokien välistä. García Sánchez kuoli kesken häävalmistelujen vuonna 1029 ja hanke raukesi. Hyödyn nuoren kreivin kuolemasta otti kreivin sisaren nainut Navarran Sancho III, joka vaimonsa nimissä valtasi Kastilian.O’Callaghan, s. 135. ==Leonin valtaus== Rohkaistuneena Kastiliassa saamastaan menestyksestä Sancho III alkoi sekaantua Leónin kuningaskunnan asioihin. Hänen onnistui naittaa poikansa Ferdinand ja Leonin kuninkaan Bermudo III:n sisar Sancha ja neuvotella myötäjäisiksi sama Cea- ja Pisuegrajokien välinen alue, mikä oli ollut Sanchan myötäjäisinä jo edellisen avioliittoaikeen aikana. Tämän jälkeen Sancho kutsui Bermudoa Galician kuninkaaksi, mutta otti itselleen tittelin rex Dei gratia Hispaniarum, ja loi näin vaateen niemimaan johtavan hallitsijan asemasta. Hän olikin kiistämättä voimakkain kristitty hallitsija, ja vuonna 1034 hän valtasi Leónin ja Bermudo III joutui pakenemaan Galiciaan.O’Callaghan, s. 136. ==Sanchon muut valtaukset== Hallituskautensa aikana Sancho III valtasi Aragonian, Sobrarben ja Ribagorzan kreivikunnatO’Callaghan, s. 163. sekä saattoi Barcelonan vasallin asemaan. ==Sancho III Suuren perintö== Sancho III jakoi valtakuntansa poikiensa kesken ja perusti näin Aragonian ja Kastilian kuningaskunnat. Vanhin poika García III (1035–1054) sai Navarran, seuraava poika Ferdinand I (1035–1065) Kastilian, avioton poika Ramiro I (1035–1063) Aragonian ja nuorin poika Gonzalo (1035–1043/5) Sobrarben ja Ribagorzan.O’Callaghan, s. 194. ==Lähteet== * * * * ===Viitteet=== Luokka:Navarran kuninkaalliset Luokka:Kastilian kuninkaalliset Luokka:990-luvulla syntyneet Luokka:Vuonna 1035 kuolleet
Pierre Colombier

Pierre Charles Henri Colombier (18. maaliskuuta 1896 Compiègne, Ranska – 25. tammikuuta 1958 Montrouge, Ranska) oli ranskalainen elokuvaohjaaja ja käsikirjoittaja. Suurimman osan hänen elokuvistaan lavasti hänen veljensä Jacques Colombier. Hänen ohjaamistaan elokuvista on Suomessa esitetty ainakin Paris en cinq jours (Viisi päivää Pariisissa) vuodelta 1925, Le Roi, (Kuningas) vuodelta 1936 ja Ignace (Kaikkien tyttöjen monni) vuodelta 1937. Käsikirjoituksen hän on tehnyt elokuvaan Le Roi des resquilleurs, (Hurskas hurmuri huippu-urheilijana) vuodelta 1945. == Lähteet == == Aiheesta muualla == * Luokka:Ranskalaiset elokuvaohjaajat Luokka:Ranskalaiset elokuvakäsikirjoittajat Luokka:Vuonna 1896 syntyneet Luokka:Vuonna 1958 kuolleet
Knut Kangas

Knut Gustaf Fabian Kangas (11. toukokuuta 1883 Oulu – 25. toukokuuta 1941 Kuopio) oli suomalainen työväenliikkeessä vaikuttanut säveltäjä, kapellimestari ja kuoronjohtaja. Hänen tunnetuin työnsä on kappaleen Taistojen tiellä sanoitus. == Elämä == Kankaan vanhemmat olivat siltavahti Heikki Kangas ja Maria Korpi. Hän lauloi nuoruudessaan oululaisessa mieskuoro Oraassa. Musiikin alalle hän kouluttautui pääasiassa itseopiskelulla, mutta tultuaan Helsinkiin tullimieheksi vuonna 1911 hän täydensi musiikin opintojaan Helsingin musiikkiopistossa ja Helsingin lukkari- ja urkurikoulussa. Hän myös lauloi kuorossa ja toimi ravintola- ja elokuvamuusikkona. Myöhemmin 1930-luvulla Kangas johti OTK:n mieslaulajia. Pasifistina Kangas ei osallistunut Suomen sisällissotaan, mutta oli punaisten kansanvaltuuskunnan alaisen tullineuvoston jäsenenä ja pakeni sodan jälkeen Pietariin kahdeksi vuodeksi. Palattuaan Suomeen hänet tuomittiin maanpetturuudesta, mutta korkein oikeus lievensi vankeustuomion ehdolliseksi. Kangas joutui kiertämään paikkakunnalta toiselle, koska ei onnistunut hankkimaan vakituista työpaikkaa. Monet hänen työnantajistaan olivat työväenjärjestöjä. Hän oli sosiaalidemokraatti, mutta tuli toimeen myös työväenliikkeen vasemman laidan kanssa. Viimeisimmäksi jääneessä työpaikassaan Kuopiossa hän kuoli astmakohtaukseen. Kangas sävelsi yli 50 teosta, joista suurin osa on kuorolauluja, mutta joukossa on myös yksinlauluja ja orkesteriteoksia, joista pääosa on orkesterisarjoja. Hänen on kerrottu opiskelleen Pietarin-vuosinaan Aleksandr Glazunovin johtamassa Pietarin konservatoriossa. Kangas piti konsertit 1930-luvulla Oulussa ja Helsingissä. Hän kirjoitti musiikista varsinkin Suomen Työväen Musiikkiliiton Työn Sävel -lehteen. Kankaan laulunsanoituksissa on sanottu olleen yhtymäkohtia hänen ystävänsä Yrjö Kallisen ajatteluun.Virpi Kari (toim.): Työväen laulukirja, s. 11, 62–63. F-kustannus, Helsinki 2007. ==Lähteet== Luokka:Suomalaiset kuoronjohtajat Luokka: Suomalaiset säveltäjät Luokka: Suomalaiset muusikot Luokka:Suomalaiset sanoittajat Luokka:Suomen sisällissodan punaiset Luokka:Vuonna 1883 syntyneet Luokka:Vuonna 1941 kuolleet
555 Norma

555 Norma on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Max Wolf vuonna 1905. Pikkuplaneetta sai nimensä Vincenzo Bellinin Norma-oopperan Norman, druidien temppelin ylipapittaren mukaan. Ennen nimeämistään tämä asteroidi tunnettiin väliaikaisella tunnuksella 1905 PT. Norman läpimitta on noin 40 kilometriä ja pyörähdysaika eli vuorokauden pituus sen pinnalla on noin 30,6 tuntia. ==Lähteet== *JPL Small-Body Database Browser: 555 Norma (1905 PT) * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
86 Semele

86 Semele on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi F. Tietjen vuonna 1866. Pikkuplaneetta sai nimensä kreikkalaisen mytologian Semelen mukaan. Semele on suhteellisen suuri päävyöhykkeen kohde, sillä sen läpimitta on noin 121 kilometriä. Se kuuluu tummiin hiilipitoisiin C-tyypin asteroideihin ja sen albedo on vain noin 0,047. Semelen pyörähdysaika eli vuorokauden pituus sen pinnalla on noin 16,63 tuntia. ==Lähteet== *JPL Small-Body Database Browser: 86 Semele * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
83 Beatrix

83 Beatrix on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi A. de Gasparis vuonna 1865. Pikkuplaneetta sai nimensä Beatrice Portinarin, Dante Alighierin rakastetun, mukaan. Beatrixin läpimitta on noin 81 kilometriä ja se kuuluu spektrityyppiin X. Beatrixin pyörähdysaika eli vuorokauden pituus sen pinnalla on noin 10,16 tuntia. ==Lähteet== *JPL Small-Body Database Browser: 83 Beatrix * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Barrikadimarssi

Barrikadimarssi on Suomessa tunnettu mutta mahdollisesti venäläistä alkuperää oleva vanha työväenlaulu, jossa on huomiota herättävän sotaisat sanat. Kappaleen sävelenä on vanha venäläinen sotilasmarssi Kaipaus isänmaahan (Тоска по родине, Toska po rodine). Kappaleen ensimmäinen suomennos ilmestyi nimellä Venäläisten barrikaadien marssi kööreille ja soittokunnille vuonna 1909 eräässä työväenlaulukokoelmassa. Kappaletta ei tunnettu Neuvostoliitossa, mutta tyylinsä perusteella sitä on arveltu alkuaan venäläiseksi. On pidetty myös mahdollisena, että sen ovat saattaneet tehdä pietarinsuomalaiset tai Viaporin kapinalliset vuosina 1905–1906.Virpi Kari (toim.): Työväen laulukirja, s. 8. F-kustannus, Helsinki 2007. Barrikadimarssi tuli suosituksi arkkiveisuna Suomen sisällissodan aikana. Ludvig Kososen mukaan 1920-luvulla kappaletta yhteislauluna esitettäessä tuli jättää pois tiettyjä sanoja, kuten avaus ”Veikot, siskot, barrikadein luo!”. ==Sanat== :Venäläisten barrikaadien marssi kööreille ja soittokunnille : 1. Niillä joil on metsät, tehtaat, maat : on ollut valta kautta aikojen. : Ne orjakseen on luoneet työläisen. : On pohatoilla kevyt elon tie : kun suuret voitot työstämme ne vie. : 2. Näin jatkua ei saa : on jokaiselle luotu tämä maa. : On liian raskas raatajaimme ies : liian kylmä on kotiemme lies. : 3. Siksi kaikki jäseniksemme : liittykää yhteisrintamaan. : Rinta rinnan toimimaan : raatajat kuin rynnistää. : Ne uutta aikaa kohden käy. : 4. Veikot, siskot barrikadein luo. : Meitä uhkaa vaino taas : monen monta uhria jo kaas. : Veikot koston säilät temmatkaa : ja nostakaa ne kohden sortajaa. : 5. Niin uljasta taistella on ihmisoikeudesta. : Ne uudet olot maailmaan luo : ja paljon kärsineille kevennystä tuo. : Onnen aika eessä kajastaa. : 6. On liian vanha aika entinen. : On liian raskas aika nykyinen. : Vaan tulevaisuus uutta antaa voi : kun osattomain kutsuhuuto soi. : 7. Joukkomme nuorekas : se suuri on ja voimakas. : Se uudet olot maailmaan luo : ja :Barrikaadimarssi : 1. Veikot, siskot, barrikadein luo! : Oi, veikot, uhkaa meitä vaino taas! : Se kyllin monta uhria jo kaas! : Nyt, veljet, kostonsäilät temmatkaa, : ja sitten kohti sortajaa! : 2. Oi, veikot, uhkaa meitä vaino taas! : Se kyllin monta uhria jo kaas! : Nyt, veljet, kostonsäilät temmatkaa, : ja sitten kohti sortajaa! : 3. Jaloa, suurta taistella : on ihmisoikeudesta! : Ei meitä tykit peloita, : ei raa'at sotajoukotkaan. : 4. Jaloa, suurta taistella : on ihmisoikeudesta! : Ei meitä tykit peloita, : ei raa'at sotajoukotkaan. : 5. Eespäin, veikot, vaan! Nyt taisteloon! : Ihana suuri taistelo : nyt meitä veljet vuottaa jo. : Luo barrikadein käyköön tie, : meit' taistoon punalippu vie. : 6. Ihana suuri taistelo : nyt meitä veljet vuottaa jo. : Luo barrikadein käyköön tie, : meit' taistoon punalippu vie. ==Lähteet== Luokka:Suomalaiset työväenlaulut Luokka:Marssit
84 Klio

84 Klio on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi R. Luther vuonna 1865. Pikkuplaneetta sai nimensä kreikkalaisen mytologian Kleio-muusan mukaan. Klion läpimitta on noin 79 kilometriä ja se kuuluu G- tai Ch-tyyppiin. Klion pyörähdysaika eli vuorokauden pituus sen pinnalla on noin 23,56 tuntia. ==Lähteet== *JPL Small-Body Database Browser: 84 Klio * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Kootut levyt osa 20 (Olavi Virta)

Kootut levyt osa 20 on vuonna 1995 julkaistu Olavi Virran kokoelmalevy, johon on koottu hänen levytyksiään vuosilta 1955–1956. Kappaleet ”La Cumparsita” ja ”Mustasukkaisuutta” Virta oli levyttänyt jo kerran aiemmin vuonna 1953, edellisen Metro-tyttöjen kanssa.Hannu Nyberg: Olavi Virta: hurmiosta turmioon, s. 427 ja 430. Helsinki: Into Kustannus, 2015. == Kappaleet == # # # # # # # # # # # # # # # # # # # Luokka:Vuoden 1995 kokoelma-albumit Luokka:Olavi Virran albumit
Fort Katarina

Fort Katarina on Ruotsinsalmen merilinnoituksen päälinnoitus Kotkassa. Se sijaitsee Kotkansaaren eteläosassa Katariinanniemellä. Linnoitusalue on nykyisin osa Katariinan meripuistoa. ==Historia== Fort Katarinan rakentaminen alkoi vuonna 1791. Sen tehtävänä oli hallita Ruotsinsalmen laivaväylää yhdessä Varissaaressa sijaitsevan Fort Elisabetin ja Kukourissa sijaitsevan Fort Slavan kanssa. Linnoitus menetti sotilaallisen merkityksensä Suomen sodan jälkeen ja englantilais-ranskalainen laivasto pommitti linnoitusta Krimin sodan aikana vuonna 1855. Kotkan kaupungin perustamisen aikaan vuonna 1879 linnoitus on ollut suurelta osin jo raunioina. Fort Katarinaa on entisöity Katariinanniemellä olleen öljysataman purkamisen jälkeen vuodesta 2006 lähtien. Entisöinnillä on pyritty parantamaan linnoituksen hahmottumista maastossa ja liittämään se paremmin puistoalueisiin. Entisöinnissä on myös vaalittu linnoitusalueen kasvillisuutta. ==Rakenne== Fort Katarinan linnoitus on maaston korkeuseroista johtuen rakennettu kaksiosaiseksi. Ylälinnoitus on niemen korkeimmalla kohdalla ja alalinnoitus alempana rinteessä. Molemmat linnoitukset ovat muodoltaan epäsäännöllisiä ja sovitettu maaston muotoihin. Yhteensä linnoitukset ovat noin 140 × 220 metrin laajuisella alueella. Linnoituksissa oli graniitista ja maasta koostuva pohjarakenne, jonka päällä oli tiilestä rakennettu maatäytteinen ylärakenne, jonka takana olivat tykkiasemat. Tiiliset ylärakenteet ovat kadonneet kokonaan. ==Lähteet== Luokka:Kotkan linnoitukset Luokka:Suomen 1700-luvulla rakennetut rakennukset ja rakennelmat
89 Julia

89 Julia on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Édouard Jean-Marie Stephan vuonna 1866. Pikkuplaneetta on todennäköisesti nimetty Korsikan suojeluspyhimys Julian mukaan. Julian läpimitta on noin 151 kilometriä, joten se on melko suuri päävyöhykkeen kappale. Julian pyörähdysaika eli vuorokauden pituus sen pinnalla on noin 11,39 tuntia. ==Lähteet== *JPL Small-Body Database Browser: 89 Julia * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Katrin Siska

Katrin Siska (s. 10. joulukuuta 1983 Tallinna) on virolainen muusikko, joka on tullut tunnetuksi vuonna 2002 perustetusta Vanilla Ninja -yhtyeestä. Hän soittaa yhtyeessä koskettimia. Vuonna 2003 Siska osallistui Eurolaul- laulukilpailuun Vanilla Ninjan kanssa jääden kuitenkin kilpailussa viimeiseksi. Vuonna 2005 Siska esiintyi Vanilla Ninjan kanssa Euroviisuissa edustaen Sveitsiä. Yhtye sijoittui kahdeksanneksi "Cool Vibes" -kappaleella. Siska aloitti työt Tallinnan kaupunginhallituksessa vuonna 2008. Maaliskuussa 2010 hänestä tuli Lindakivi-kulttuurikeskuksen johtaja. Elokuussa 2009 hän liittyi Viron keskustapuolueeseen. == Lähteet == Luokka:Virolaiset kosketinsoittajat Luokka:Vanilla Ninjan jäsenet Luokka:Vuonna 1983 syntyneet Luokka:Elävät henkilöt
Huostaanotto (elokuva)

Huostaanotto on Renny Harlinin ohjaama kuusiminuuttinen lyhytelokuva vuodelta 1979. Elokuva oli Renny Harlinin ensimmäinen. == Aiheesta muualla == * Luokka:Suomalaiset lyhytelokuvat Luokka:Renny Harlinin ohjaamat elokuvat
Köyhälistön laulu

”Köyhälistön laulu” tai ”Köyhälistön marssi” on vanha saksalaista alkuperää oleva työväenlaulu, joka tunnetaan myös Suomessa. Se on vanhimpia suomennettuja työväenlauluja. Laulun alkuperäinen sanoittaja on saksalainen sosialisti Johann Most. Kappaleen sävelenä on Andreas Hoferista kertova Tirolin maakuntalaulu ”Zu Mantua in Banden”, jonka säveltäjäksi on arveltu Leopold Knebelsbergeriä. Samaan säveleen on myöhemmin tehty toinen työväenlaulu ”Nuorison laulu” (Lied der Jugend), joka tunnetaan paremmin nimellä ”Nuori kaarti”. Laulun suomentajaa ei tunneta, mutta laulu sisältyi ensimmäiseen suomalaiseen Työväen laulukirjaan vuonna 1900 nimellä ”Proletaarilaulu”.Kari (toim.) 2007, s. 9. Jo vuotta aiemmin se oli käännetty nimellä ”Ken maasta kullan kaivaa”. Nykyään käytetty suomennos (”Ken maasta hyisen hallan loi pellot viljavat…”) on vuodelta 1906. == Lähteet == * * * === Viitteet === == Aiheesta muualla == Luokka:Työväenlaulut Luokka:Saksalaiset musiikkikappaleet
Leksigrammi

Leksigrammi on symboli, joka edustaa sanaa mutta ei välttämättä viittaa sanan kohteeseen. Leksigrammeja on käytetty Georgian osavaltionyliopiston kielentutkimuskeskuksessa kommunikoitaessa bonobojen ja simpanssien kanssa. Tutkijat ja apinat saattoivat kommunikoida leksigrammitasojen avulla, jotka koostuivat kolmesta yhteensä 384 avainta sisältävästä paneelista.History of Ape Language, "Interactive Lexigram" , Great Ape Trust, 2010 (sisältää symbolitaulut) Jeffrey Kluger, "Inside the Minds of Animals" , Time, 5.8.2010 Termin leksigrammi (lexigram) on kehittänyt Ernst von Glasersfeld vuonna 1971. Hän suunnitteli ensin 120 symbolia ja sitten niiden käyttöön kieliopin. Tälle keinotekoiselle kielelle hän antoi Robert M. Yerkesin kunniaksi nimen yerkin kieli (Yerkish). Yerkes on perustanut laboratorion, jossa simpanssi Lana alkoi 1973 käyttää leksigrammeja LANA-hankkeessa. ==Lähteet== ==Aiheesta muualla== *The Yerkish Language for Non-Human Primates, Ernst von Glasersfeld, Department of Psychology, University of Georgia *Great Ape Trust Luokka:Symbolit Luokka:Keinotekoiset kielet